LidanRubinov/Halacha-QA huggingface dataset:
שאלה: לשון הקודש ואליעזר בן יהודה: אנו כ"כ מתלהבים באומרינו שאנו מדברים בלשון קודש השפה העברית וכמה שזה חשוב בתקופת הגאולה והחזרה לא"י וכו. השפה אידיש היא גלותית וכו. אך המון מילים מהשפה הינם מילים שבן יהודה ואחריו הומצאו. (אני אנכי וכד ), אז אנו לא מדברים בשפת התנ"ך בכלל?
תשובה: לך, אמנם נכון שיש הבדל בין העברית שלנו לעברית שבתנ"ך, וכבר אמר רבי יוחנן בתלמוד שלשון התורה לבדה ולשון חכמים לבדה, כלומר, שיש הבדל בין לשון התורה ללשון החכמים שבתקופת הבית השני וכך הדבר נכון גם לגבנו, אבל אין זה אומר שאנו לא מדברים בלשון הקודש, רוב המילים שלנו מתאימות גם לנאמר בתנ"ך, וגם מילים חדשות שמצטרפות לעברית במשך הדורות מתקדשות בקדושתה.
שאלה: מדוע איננו רשאים להתחתן עם הערבים: לכבוד הרב בתנ"ך כתוב שהערבים הם הבנים של אברהם. גם היהודים בניו. זה אומר שאנחנו אחים למחצה. אם אנחנו אחים מדוע איננו רשאים להתחתן עם הערבים?
תשובה: הם גויים. עם ישראל יצא מידי כלל אומות העולם במעמד הר סיני. לפי הרמב"ם יש לאו דאורייתא להתחתן עם מי שלא יהודי.
שאלה: הארכת שעון הפלטה בשבת: כבוד הרב צהרים טובים. אני ובעלי נשואים ארבע שנים. חמותי אישה שאינה שומרת מצוות. בראשית הקשר בעלי אילץ אותי לעשות אצלה שבת למרות חילול השבת, כגון: הדלקה וכיבוי אורות וכיו"ב. בחוסר רצון מוחלט ולאחר מריבות נכנעתי. לאחר כשלוש שנים היא הסכימה לשמור שבת כשאנו אצלה. עם זאת היא לא מוכנה שהפלטה תפעל אחרי סיום הארוחה כי זה בזבוז חשמל. בעלי טוען שמותר להאריך את הפלטה למטרה זו. לי ממש קשה לקבל זאת. מה הדין במקרה זה? שאלה שניה באותו הקשר. מותי רוצה שכשאנחנו אצלה שגם הבן השני יבוא אליה. בעיה שהוא חילוני ונוסע בשבת למטרה הזו. חילול שבת מאוד מפריע לי. ושאלה אחרונה. י ובעלי הינו עם אמו בחופש בבית מלון בסוף שבוע ובערב שבת היא רצתה לשבת בלובי ולידו היה חדר רועש במוזיקה.היה לובי נוסף מרוחק יותר אבל היה בו קצת יותר קר. עלי אמר שאין בעיה שנשב ליד המוזיקה כי איננו נהנים ממנה וכי יותר נוח שם לאימו. יש לציין שבעלי יתום מאב כבר שנים וחזר בתשובה. ני מרגישה שיש לו קצת בלבול במושגים כיבוד אם מול יראת שמים. שמח אם אקבל תשובה על שלושת הנושאים הללו כדי להכניס קצת סדר בחיים. רוב תודות. תבורך מפי עליון.
תשובה: 1. לא הבנתי האם מדובר בפלטה המחוברת לשעון שבת? האם על הארכת החימום או על קצורו? עכ"פ אסור לקצר אך אפשר לכוון את השעון שיכבה סמוך לסעודה. 2. אכן אסור להזמין אדם לחלל שבת. אולם זו חמותך אין לך מה לעשות. לא ניתן להחליפה באחרת ניתן רק לקרבה ואת גיסך לתורה ע"י מאור פנים ודרכי נועם. 3. המקום לא מתאים. האם אין מקום יותר מתאים לשבת בו שיהיה גם חם?
שאלה: כשרות אצל הורים חילוניים: בתקופה האחרונה אני ואשתי מתחזקים ומתחילים להתמודד עם מספר סוגיות, במיוחד בנושא כשרות (אני נוהג על פי הספרדיים). הורים שלי ושל אשתי הם קונים אוכל כשר אבל לא שומרים כשרות עד הסוף וכאן באות השאלות: אם אני מתארח אצל אמא שלי והיא רוצה לבשל לי אוכל, מה האפשרויות שלי? : למשל בישול בתנור (כמובן תנור תא אחד שמבשלים פעם בשר ופעם אחרת מאכל חלבי, לא מערבבים ב"ה). האם חימום זה שונה מבישול, זאת אומרת חימום של בורקסים או חימום של מנה בשרית שבושלה על הגז למשל (נגיד בתבנית חד פעמי סגור עם נייר כסף). אפשר להביא לאימא שלי סיר חלבי וסיר בשרי לאחר טבילה ושתבשל בהם על הגז. האם ישנם עוד דגשים שאני צריך לשים לב כשאוכלים בבית שהוא שומר כשרות באופן חלקי(כמובן לא ערבוב חלב בשר ולא חזי ר וכד ). כלים אני חושב להביא לאימא שלי צלחות זכוכית ולאחסן אותן במקום נפרד רחוק מהכלים שלהם או לפעמים אפילו לאכול בחד פעמי. מראש
תשובה: ברכה והצלחה בדרכך. אתם זקוקים לליווי צמוד שתדעו את ההלכה ותדעו איך לחיות במציאות הזו. הדעה המקלה לשימוש בתנור תא אחד - לחמם את התנור בחום גבוה, מספיק דקה אחת לאחר שהגיע לחום גבוה, ולוודא שהוא נקי. אפשר להשתמש במיקרו גל ולחמם את האוכל בתוך שקית או בכיסוי של המיקרו. אין הבדל בין חימום לבישול. יש אפשרות שהאמא תכין לכם רק בכלים מוכשרים השמורים עבורכם, ואם אתם חושבים שההורים בשלים לעשות קפיצת מדרגה ולשמור על הכשרות לחלוטין זה עדיף. ה' יצליח דרככם.
שאלה: ערבית לפני זמנה במניין: במקום בו אני גר בבית הכנסת מתפללים ערבית שלא בזמנה, לערך 10 דקות לפני צאת הכוכבים. האם טוב שאתפלל במנין ואומר ק"ש לאחר מכן או שהתפלל ביחידות ערבית בזמנה (במקרה ולא מתאפשר ללכת למקום אחר)?
תשובה: ברוב עם הדרת מלך, והן אל כביר לא ימאס.
שאלה: שהייה בפסח בבית לא מוכשר: לרב, האם אני יכולה לשהות יום שלם בבית לא שלי שלא הוכשר לפסח? כמובן שלא מדובר על אכילה במקום - רק לשהות.
תשובה: א. אם מדובר בבית שנקי מחמץ ורק לא הוכשר לאכילה בפסח כלומר שלא הכשירו את המטבח וכדומה מותר להיות בו בפסח וכמובן אין להשתמש כלל בכל מה שקשור לחמץ. ב. אם מדובר בבית שלא ניקו אותו כלל ויש בו חמץ ממשי שאפשר לאוכלו (ולא רק פרורים) יש בעיה להיות בו בפסח שמא ישכח ויאכל חס וחלילה מהחמץ. לכן אם יש לך מקום אחר להיות בו - עדיף, אם אין ברירה אחרת יש מקום להקל לשהות בו מכיון שמדובר בבית שאינו שלך ובמקרה כזה יש פחות חשש שיאכלו את החמץ שאינו שייך לאורח. חשוב מאוד מאוד לבקש מבני הבית שגם אם אינם מנקים את הבית יצניעו את החמץ בארון סגור, יסמנו אותו במדבקה שהוא ארון של חמץ וימכרו את החמץ שבבית לגוי (עדיף על ידי הרב ואם אין ברירה אפשר גם דרך האינטרנט). יהודי שיש בביתו חמץ בפסח (שלא נמכר לגוי) עובר על איסור מהתורה ולאחר הפסח החמץ אסור באכילה ובהנאה! פסח כשר ושמח!
שאלה: הכנת פירה בשבת-שאלת המשך: אם הבנתי נכון את כבוד הרב, הרב כתב שאין בעיית טחינה ובישול לאחר בישול בתפו"א מבושלים, ולכן מותר להכין פירה בשבת. שאלתי: מה ההבדל בין הכנת פירה והכנת סלט ביצים לעניין טחינה? לפי מה שלמדתי, בביצים מבושלות יש בעיה של טחינה. (ולכן מותר למעוך את הביצים רק במזלג) מה ההבדל בין תפוחי אדמה וביצים? השאלה נשאלה בהמשך לשאלה "הכנת פירה בשבת"
תשובה: מאחר וביצה אינה גידולי קרקע אין בזה טחינה.
שאלה: לברך על תפילה: מדוע אין ברכה על מצוות התפילה?
תשובה: לא תיקנו ברכה על מצווה שנעשית בדיבור, דעיקר הדיבור הוא עבודה שבלב. על קריאה במגילה בפורים ניתן לברך דשם אין הדיבור רק כהיכי תמצא לדברים שבלב אלא כדיבור שיש בו מקרה מדינא.
שאלה: לתת שקל כשלומדים משוטנשטיין: אני וחברותא שלי חשבנו יותר מידי ונדרנו שכל פעם שפותחים שוטנשטיין או שטיינזלץ צריך להביא שקל לצדקה וזה יותר מידי בשבילנו. איך אפשר להפיר את נדר זה?
תשובה: התרת נדרים אפשר לעשות רק באופן ישיר. פנו לרב שלכם ובקשו ממנו שיעשה התרת נדרים.
שאלה: להדפיס מאמר שמצאתי באינטרנט: ראיתי באיזה אתר מאמר, ובקשתי רשות לפרסמו בספר שאני מדפיס. הם הרשו לי בתנאי שארשום את האתר שממנו לקחתי את המאמר. אני לא מעוניין לכתוב בספר מקורות מאתרי אינטרנט. האם אני חייב לקיים תנאי זה, שהרי מהסכמתם להדפיס מאמר זה, ראיה שאין להם הפסד כספי, אלא הם מנצלים את ההזדמנות לפרסם את האתר?
תשובה: עליך לקיים התחייבותך. נסה לפנות אליהם שוב ולהסביר את בעייתך ויתכן שתימצאו דרך שתהיה טובה לשניכם. בהצלחה בהוצאת הספר,
שאלה: האם מותר לפי היהדות להצטרף לארגון הבונים החופשיים?: אני עושה עבודה על ארגון הבונים החופשיים ורציתי לדעת מה עמדת היהדות לגבי הארגון? הארגון הוא ארגון סודי שדוגל בערכים משכילים, כגון: דמוקרטיה ושוויון זכויות, אבל הארגון גם מקיים כל מיני טקסים סודיים שנראים כפולחניים. הארגון טוען שהטקסים האלה מעבירים מסר מוסרי למי שעובר את הטקס, אבל בכל זאת הטקסים נראים מאוד מוזרים - הם עושים שחזור של רצח שהיה לפני 3000 שנה וכדומה. הם גם שואפים כל מיני דברים מדתות כולל מהיהדות - בית המקדש ומגן דוד הם סמלים חשובים אצלם. אבל כנ"ל גם עם סמלים מדתות אחרות. השאלה שלי היא האם מותר להצטרף לארגון כזה? אני שמעתי על יהודים דתיים אפילו שמצטרפים (כולל בעלה של המורה שלי). הארגון טוען שהוא לא דת אלה ארגון עם ערכים מוסריים ושהוא אינו נוגד לדת. אני מקווה שכללתי את מירב הדברים העיקריים.
תשובה: חכמה בגויים תאמין, תורה בגויים אל תאמין. נראה שהתאור שלך הוא כבר לא בגדר חכמה אלא בגדר תורה. תורה זה בנין היחס שלנו אל הטוב והרע. אין אנו ניזונים מטוב ורע כלל אנושי. יש לנו משהו תרכיזי יותר וטוב יותר, הטוב שעולה מהאור של התורה. תרי"ג מצוות כוללים בתוכם גם את שבע מצוות בני נח.
שאלה: מפקד מעורב בתנועת עזרא: הייתי בשבת מדריכים של עזרא והשבת הייתה מעורבת. זה לא הפריע לי עד שהגיע המפקד, ומה שהלך שם זעזע אותי- כל הסניפים עשו מוראלים והבנות רקדו, שרו וקפצו מול הבנים!! דיברנו עם הרכז והוא הסכים איתנו, אך כשדיברתי עם המדריכה שהייתה לי בשבת וסיפרתי לה כמה זה זעזע אותי, היא לא הסכימה איתי וטענה שזאת דעה ולא הלכה והיא בעצמה רקדה מול הבנים! התווכחנו על זה הרבה זמן. אני אמרתי שיש הלכה שאסור לרקוד ולשיר מול בנים אך לא ידעתי מקור מדוייק. השאלה שלי היא מה המקור לזה? השאלה נשאלה בהמשך לשאלה "הפרדה בעזרא - המשך"
תשובה: עייני בספר עשה לך רב שמביא שם מספר מקורות. שם מביא את המקור לגבי שמחת בית השואבה שהיו שמחים והיה קלות ראש ולכן התקינו לעשות מחיצה. ודאי שמסדר בעזרא לא יותר צנוע ממה שהיה שם במקדש לפני שמחת בית השואבה. עוד הובא על האיסור ללכת במקום שנשים מכבסות משום שהם קצת מפשילות את שמלתם. ולשון הבן איש חי בפ' שופטים ס' יח ריקוד נשים בפני גברים אסור משום שמתגרה בהם יצר הרע.
שאלה: אובדן עובר ואמונה: 1. לפני כשנה איבדתי תינוק בחודש חמישי לעוברות. אמנם אני יודעת שזה נראה מגוחך כי הרי הוא טרם נולד ולא ממש הכרתי אותו, אבל בשבילי זה היה אובדן של ממש, של מישהו חי ונושם. ההפלה היתה לידה של ממש, כואבת בצורה לא נסבלת ( ואני יודעת ללדת בלי אפידורל לידות קשות וארוכות ) עד כי שאלתי את נפשי למות, ובסוף באמת כמעט הלכתי לעולמי. אני מאוד מאוד מאוד אוהבת ילדים ו2 ילדיי באו ממש לא בקלות ולקח לי המון המון זמן לצאת מתחושת האובדן ולהתחזק. נתתי שם לתינוק ומבחינתי היו לי 3 ילדים ולא 2. 3 דברים חיזקו אותי מעל הכל וברשותך אשתף: 1. בני הבכור בן ה6 שאל אותי כמה זמן לאחר מכן " אמא מה יש לך? את עצובה? עניתי לו "כן" אז הוא אמר שהוא לא עצוב, כששאלתי למה, הוא ענה " כי ככה כתוב בתורה". 2. בהזדמנות דומה אחרת הוא אמר לי שהוא לא עצוב כי הוא יודע שיפגש איתו בתחיית המתים וזה ממש עוד מעט.ובאמת בדקתי אח"כ את העניין והסתבר לי שאכן משבוע 12 קמים בתחיית המתים. 3. קראתי באיזה מקום שהנשמות האלו שלא נולדו הם בעצם נשמות של צדיקים שבאו לתקן רק דבר קטן מאוד ולכן לא נולדו כי בעצם סיימו את תיקונם. זה שימח אותי מאוד לדעת שאם זה אכן כך זכיתי בילד צדיק. היום ברוך השם אני במקום אחר ועם זאת כשהתקשרו אליי מאחת הישיבות כדי שאתן שמות של אנשים שנפטרו על מנת שיעשו יום לימוד מיוחד ביום פטירתם לעילוי נשמתם ולתיקונה - נתתי גם את שם בני. ( על אף שלא נולד! ) יום פטירתו לידתו מתקרב ( יט אדר א, על אף שאני יודעת שנפטר קודם ללידתו, אז התאריך לא נכון ) ופתאום אני חושבת לעצמי וזו בעצם שאלתי לרב : 1. אולי זה לא ר? 2. אם זו אכן נשמה של צדיק שבאה לתיקונה הרי שאין עניין ביום לימוד שכזה לעילוי נשמתו ובקיצור אני לא יודעת מה לעשות. האם להתקשר לבטל את שמו בישיבה? 3. למה ה ניסה את אברהם בניסיונות? הרי הקב"ה בוחן כליות ולב והוא יודע מי זה אברהם ומה בליבו, לשם מה היה צריך לנסות אותו ולא סתם לנסות אלא ב10 ניסיונות וכל אחד קשה מקודמו. ולמה נחה דעתו אחרי 10 ניסיונות ולא אחרי 15 למשל? רבה ופורים שמח.
תשובה: מה שהיה היה. כעת עליך לפנות אל העתיד להתמסר לילדיך להיות בשמחה. ולשכוח את מה שהיה. ואם תעשי כך תזכי לחיים טובים ולעתיד טוב.
שאלה: מראה מקום ברמח"ל: איפא באדיר במרום אומר הרמח"ל "אורייתא ישראל וקודשא בריך הוא חד הם"?
תשובה: מצאתי שמשפט זה הוא מהזוהר (זוהר אחרי מות עג ע"א). בברכת התורה, WWW.Yeshiva.org.il
שאלה: שם לבני על שם אבי שנפטר ממחלה: רציתי לדעת כשבעז"ה יהיה לי בן אם אני אוכל לקרוא לו על שם אבי שנפטר ממחלת הסרטן או שיש בעיה עם זה?
תשובה: אם אביך נפטר לא צעיר ממש אין חשש ואפשר לקרוא על שמו. ואולם הדבר העיקרי שאתה יכול לעשות לכבוד אביך הוא להרבות בלימוד תורה במעשים טובים. חזק ואמץ.
שאלה: מדוע להיות תמיד בשמחה: מדוע צריך להיות שמח? מהי שמחה פנימית (איך אני מגיעה לשמחה פנימית ויודעת שהיא לא חיצונית?)?
תשובה: ב"ה לך. שאלה יפה מאוד מאוד שאלת, שאלה המראה על חשיבה מעמיקה ועל רצון לטוב אמיתי, ולא ללכת לאיבוד אחר תדמיות חיצוניות. דברים רבים יש כיום בעולם שהם ממש מרכזיים בחיים שלנו, ממש בונים אותנו, וכדי להגיע אליהם צריך לעבוד נכון, לבנות ולהתקדם צעד אחר צעד, ולצערנו אנשים רבים במקום לעשות אותם בוחרים בתחליף חיצוני ושקרי, ועל ידי כך מנסים להשלים את מה שחסר להם באמת בפנים. אך אנו יודעים שלשקר אין רגליים, שאין לו קיום, ולא פחות מכך, הוא לא יכול להשלים את מה שבאמת חסר לאדם, ולכן סופה של התרמית החיצונית ליפול, ואנשים מרגישים כבר היום כמה השקר של השמחה החיצונית לא נותן להם כלום. היום אנו מוצאים אנשים שעושים את כל הדברים שנחשבים כדברים משמחים, ובסופו של דבר הם עצובים כמעט כל הזמן, והם נהיים מתוסכלים ועצבניים. שמחה פנימית היא תחושה הנובעת משלמות פנימית של האדם, שלמות של האדם עם עצמו, שלמות בקשר עם ה', שלמות בקשר עם הזולת, ושלמות בחיים המעשיים. לא קל להגיע לשלמות, אך גם להגיע לשלמות השמחה חשוב לדעת שזו משימה גדולה, אך לא עליך המלאכה לגמור ולא אתה בן חורין להיבטל ממנה. דרגות דרגות יש בשמחה הפנימית, וכל עליה ברמה יש בה שמחה עצומה, שמחה שנותנת המון תחושה טובה, המון מנוחת הנפש, והמון טוב לאדם ולסובבים אותו. אדם שיש בו שלמות, הוא מרגיש את השמחה, ולא חסר לו דבר, הוא חי וזורם את זרימת החיים שלו בנחת ובשמחה, וכל דבר שהוא נפגש איתו, לא רק שאינו מאיים עליו, ואינו פוגע בו, אלא רק משתלב עם השמחה הפנימית הזו שלו, שפורצת לחיוך ולשירה אישית פנימית ולפעמים אפילו חיצונית. איך מגיעים לכך? דבר ראשון, חשוב ללמוד על עצמנו. אדם יכול לחיות את עצמו, את הטבע שלו, רק אם הוא באמת מכיר אותו. כל אחד מאיתנו יש לו דברים המיוחדים שלו, דברים שמתאימים לו, ומגלים על האופי המיוחד שלו. ככל שאדם יותר מתרגל לחיות את עצמו, לא על פי מה שאחרים אומרים, אלא על פי מה שמתאים לטבע האמיתי שלו. כמובן לא לפי היצרים והכוחות הרעים, אלא לפי הטוב האמיתי שבתוכו, שהוא מרגיש אותו, כך הוא יותר מכיר את עצמו באמת, ויש לו את הבסיס לשמחה פנימית. דבר שני, לפתח את הקשר שלו עם אבינו שבשמים, את הקשר שנובע מתוך הטבע האישי שלו, לתכונות שלו ולאופי שלו. כשאדם זוכה להכיר שכל המיוחד שלו, הוא מתנה שה' יתברך נתן לו, הוא יודע להודות על כך, ושמח לראות את הקשר עם ה' מתוך הדברים האלו. להודות לה' על הטוב, וללמוד לפתח אותו. דבר שלישי, לדעת לתת זרימה לנפש, לא להכביד על עצמך יותר מידי, אלא לפעול לפי ההתאמה האישית, ולשאוף להתקדם, בנחת ובשמחה. ההתקדמות מופיעה את השמחה. דבר רביעי, יש אפשרות להשתמש בכלים חיצוניים לעקוף מחיצות, כגון מוזיקה וכדומה, אך חשוב שלא להפוך אותן לעיקר, אלא לזכור שהם תמיד כלים בלבד שאם נדע להשתמש בהם נכון, נזכה להתקדם. יש עוד המון מה להאריך, ולא רציתי להרחיב יתר על המידה. שתהיה לך המון המון הצלחה הרב יצחק גרינבלט zashig1 gmail.com
שאלה: אוכל מיוחד לפגים ללא כשרות לפסח: בתי היא פגית ולכן אוכלת אוכל מיוחד וביררתי במטרנה ולא מייצרים את המטרנה הספציפית הזאת כשרה לפסח כי היא "מזון תרופתי" אך עדיין אין בה כל רכיב של חמץ, מה עושים במצב כזה? האם זה ר להשתמש במטרנה הזאת? ארצה לציין שאין תחליף אחר. ובשורות טובות!
תשובה: אם זה המזון הבלעדי שלה, אפילו היה שם ממש חמץ היה מותר. ובמיוחד שמן הסתם זה התבטל.
שאלה: ברכת מעין שלוש במקום ברכת המזון: כבוד הרב! מי שבירך בטעות ברכת מעין שלוש כשהיה צריך לברך ברכת המזון - האם צריך לחזור ולברך או שיצא ידי חובה? בספרים שפתחתי ראיתי תשובות לכאן ולכאן ורציתי לדעת מה אומר הרב לעשות. ב מראש.
תשובה: לא יצא ויברך שוב ברכת המזון.
שאלה: מלווה מלכה מעורב בסניף בנ"ע: ברצוננו לארגן מלווה מלכה לחבריא ב בסניף שלנו. הצורה שבה הוא יתנהל היא כזו: הנגנים הם בנים והשירים הינם שירי קודש. ישתתפו בו גם בנים וגם בנות (בגילאי 15-18 לערך). אנחנו רוצים שזה יהיה בחושך כך שהבנים לא יתביישו לשיר וגם אף אחד לא יסתכל על השני. מטבע הדברים הבנות גם ישירו, אמנם חלש יותר. רציתי לציין כי אין באפשרותנו לארגן מלווה מלכה לבנות בנפרד (אין מי שינגן להן) ותמיד כשניסינו זה לא הצליח. א. האם דבר זה מותר מבחינה הלכתית? ב. כמו כן אשמח אם הרב יציין את הנושאים הבעייתיים באפשרות שהעליתי וכן דרכים חכמות לפתור אותם: האם עדיף באור בחושך? האם מחיצה בין הבנים לבנות תעזור? אשמ באמת לתשובה מפורטת שכן חשוב לנו ליצור תוכן רוחני אמיתי בסניף.
תשובה: רק מי שמכיר את תנאי המקום והאילוצים שבו יכול לענות תשובה מפורטת
שאלה: טבילה במקווה לפני אפיית מצות בערב פסח: האם המנהג לטבול בערב פסח הוא לפני אפיית המצות או אחרי? מה קורה אם זמן אפיית המצות הוא ממש בחצות, האם אז ניתן לטבול קודם חצות היום?
תשובה: ראוי לפני האפיה כדי להיטהר לכבוד המצוה שהיא במקום הקרבן. ואין חשש לטבול לפני חצות אם סמוך לזה אופים את המצות.
שאלה: טבילת כלים במקום עבודה שבבעלות נכרי: אני עובד במפעל בירושלים השייך לחברה בינלאומית שבבעלות גויים בחו"ל. המפעל מחזיק כלי אוכל במטבחונים לשימוש העובדים. בעבר נאמר לנו שכלים אלו פטורים מטבילה, מכיוון שהם שייכים למעשה לבעלי החברה, שאינם יהודים. האם טענה זו נכונה והאם אמנם אין צורך להטביל את הכלים האלו? שאלה נוספת שעלתה על בסיס אותה טענה: האם יש בכלל צורך למכור את האוכל שנשאר בחברה ב"מכירת חמץ" לקראת הפסח? הרי אוכל זה ממילא שייך לגוי?
תשובה: היות והכלים שייכים לגוי והיהודי משתמש בכלים של הגוי, אין צריך להטביל אותם. התורה חייבה רק כלים שנכנסו לרשות היהודי מבחינת הבעלות. אם האוכל שייך לגוי, לא צריך למכור.
שאלה: טלית בערב שבת: למה התימנים לובשים טלית גדול בערב שבת, ומה הסיבה שהתימנים מקפלים את הטלית ואז הטלית לא עוברת את המותן?
תשובה: יש שהיו נוהגים ללבוש טלית בכל תפילת מנחה. כמו כן, לכבוד שבת היו מתעטפים בטלית. בארץ ישראל נחלקו המקובלים האם יש ללבוד טלית בליל שבת. האשל אברהם יצא בחריפות נגד זה והיו שאמרו שיש בזה כבוד שבת (כמו רבי אלעי שלבש טלית לכבוד שבת). בגלל התנגדותו של האשל אברהם נהגו בארץ ישראל שלא ללבוש טלית משום "שב ואל תעשה". ובמיוחד שהיו נוהגים ללבוש בגדים מיוחדים לכבוד שבת וממילא הצורך דווקא בטלית ירד. התימנים המשיכו את המסורת שלהם ללבוש טלית בליל שבת ויש קהילות שהפסיקו בכך לאחר שעלו לארץ וראו את מנהג רוב הגרים בה. אם הטלית רק מקופלת אין בכך בעיה, רק אם תופרים את הטלית יש בעיה, ומאחר וזה מכסה את ראשו ורובו זה ר.
שאלה: חרקים בירקות ופירות שבעבר לא ידעו עליהם: זכינו שהרב הגיע אלינו לישיבה השבוע לשו"ת לקראת פסח. הרב הזכיר שאין חובה לבדוק צימוקים ועוד מנגיעות והבדיקה היא חומרה. זאת בטענה שבדורות קודמים לא בדקו. רציתי לשאול, האם ניתן לומר שאולי בדורות קודמים לא ידעו שה"לכלוכים" הם בעצם חרקים ולכן לא הקפידו וכיום שיש לנו טכנולוגיה לדעת מה הם תהיה עלינו חובה לבדוק? אינני שואל על יצורים הנראים רק מבעד למקרוסקופ אלא על כאלו הנראים בעין ורק לא ידעו שהם חרקים. ויישר כח.
תשובה: לא שמעתי שבצימוקים יש נגיעות. יכול להיות פה ושם תולעים אבל סתם כך אין.יש פירות שיודעים שצריך לבדוק. אם יודעים שיש תולעים, בוודאי שצריך לבדוק. אם אתה קונה סתם צימוקים,תבדוק שלושה צימוקים ואם אין אפשר לאכול.
שאלה: איך להתייחס לבת שאני חושב עליה: בהמשך לשאלה ולתשובה שראיתי קודם רציתי לתאר בקצרה את המצב שבו אני נמצא באותו הקשר, ואשמח לשמוע את דעתך בנושא. אני נער שבשנה הבאה אלך לישיבת הסדר, ויש מישהי בגילי שאני חש כלפיה רגשות עזים כבר למעלה משנה וחצי, אך לא פיתחתי את זה כלל מתוך מודעות לעובדה שאין לי כ"כ איך לקדם את הקשר משלב מסויים וכיוון שאני לא מתכוון להתחתן בשנה הקרובה זה יכניס אותנו למצב בעייתי. אז כרגע אני במצב שבו אני חושב עליה המון, המון המון, ובעצם לא עושה כלום כדי לקדם או אפילו ליצור קשר בינינו מתוך הבנה שזה לא רצון ה וגם לא יועיל לי יותר מדי כרגע. מדי פעם אנחנו גם נפגשים ולפעמים מדברים (לא שיחות נפש וכד, סתם דיבור בעלמא) כי חלק מהמסגרות שלנו חופפות, כשהמשמעותית ביותר מביניהן מאוד חשובה לי וכבר הפסקתי בעבר לבוא רק בגללה וחזרתי אחרי חודשיים כי לא הרגשתי שיפור ביחס שלי כלפיה וזו באמת מסגרת חשובה לדעתי. אז קודם כל מה דעתך על ההחלטה, ועד מתי לדעתך כדאי לחכות עם זה? בהתחשב בעובדה שזה שרד כבר שנה וחצי (ורק התחזק)? ואיך אני אמור להתייחס למחשבות כאלו? הפחד שלי הוא שזה מה שהמסל"ש התייחס אליו בשער הזהירות כמשהו שמאוד רע ואני בכלל לא מזהה שהוא רע. מצד אחד אלו מחשבות ורצונות מאוד טבעיים שהקב"ה טבע בקרבו של כל מתבגר, ובסופו של דבר ניתן לנתבם למטרה חיובית של בניין בית. ומצד שני ייתכן שאני אמור להילחם ברצונות האלה ולהשתדל לא לחשוב עליה בכלל בכלל, למרות שאת זה ניסיתי בעבר לתקופות לא קצרות (מספר חודשים כאמור) וזה לא השתפר, להיפך הרצון התגבר ומצאתי את עצמי מתרכז כל כך בלנסות להתחמק ממנה שפשוט חשבתי עליה כל הזמן גם ככה. אז שוב השאלה בתמציתיות היא איך להתייחס אליה במחשבותיי, במפגשים שלי איתה וכו? ב מאוד,
תשובה: אני מציע בכל מקרה להתאפק עד לסוף השנה. לאחר מכן יש לך שתי אפשרויות. אפשרות אחת שתבדוק עם הנערה, אם גם אצלה יש מחשבות בנוגע אליך. יתכן שזה רק אצלך. אם באמת גם היא בענין כדאי שתבדקו אם בסיסית אתם מתאימים. לאחר שתגיעו להחלטה שבסיסית אתם מתאימים אתם יכולים להחליט שאתם נותנים לעצמכם פסק זמן בכדי שאתה תוכל להיכנס לעולם הישיבה והיא תוכל למצות את שנות הנעורים שלה. בתקופה זו צריכים לקבל הדרכה כמה וכיצד לשמור על קשר. אפשרות שניה היא שיתכן שאם הזמן תגיע להכרה שהמשיכה אל הנערה היה דבר לא מבוסס ולא על סמך דברים בדוקים אלא רק המשכות חיצונית. ובהצלחה.
שאלה: ריצת נשים ברחוב לשם בריאות והנאה: ב"ה רציתי לשאול לגבי ריצה של אישה לשם ספורט, בריאות והנאה. האם מותר לרוץ ברחוב בשעות הערב (שבהם מעוטים העוברים ושבים) או במקומות המיועדים לריצה (שאינם הומים באנשים)? -קיימת אפשרות שבה הדבר יהיה מותר ע"פ גדרי ההלכה?
תשובה: אם היא לבושה כמו שצריך, אין בזה בעיה. במיוחד שמדובר במקום שאין הרבה אנשים
שאלה: מציאת סכום כסף ללא סימנים: מצאתי סכום כסף (200 ש"ח) במדרגות בפניימיה בישיבה ללא כל סימן מזהה ונכנסתי לאתר כדי לדעת אם אני צריך להשיב או לא ולהפתעתי אני רואה שחלק מהרבנים אומרים שכסף שאין בו סימן לא צריך להשיב מעיקר הדין וחלק אומרים שסכום הכסף וסוג השטר זה סימן. אין בדבר הלכה ברורה? אם הסכום הוא סימן אז תמיד צריך להשיב את הכסף על פי המקום שהוא נמצא ועל פי הסכום. איך יתכן שחולקים בדבר?
תשובה: לא ראיתי את התשובות שאתה מדבר עליהם, אבל הכלל באבידה שהבעלים מתייאשים מאבידה שאין בה סימן כשנודע להם שאיבדו, וייאוש מועיל באבידה ולכן אומרת המשנה בבא מציעא (כא.) 'מצא מעות מפוזרים הרי אלו שלו' משום שלמעות אין סימן וגם המקום לא הוה סימן משום שמוכח מהפיזור שלהם שאינם נמצאים שם דרך הינוח אלא דרך נפילה, וכן אנו משארים שהמאבד כבר יודע שנפל ממנו המעות משום שאדם עשוי למשמש בכיסו בכל שעה ושעה, וכאמור אם הבעלים יודעים הם מתייאשים, (אם נמצאה האבידה קודם שהבעלים יתייאשו חייב להחזיר אף שאחר כך הבעלים מתייאשים 'ייאוש שלא מדעת לא הוה ייאוש') לעומת זאת אם המעות היו מסודרים אחת על השניה בצורה שמוכח שהניחו אותם באותו מקום המקום הוי סימן, או מניין המעות הוה סימן, וכך אומרת המשנה (שם כ"ד.) 'צבורי מעות זו על גב זו הרי אלו חייב להחזיר' וביארה הגמרא ש'ציבורי' מעות המקום ומניין המעות הם הסימן וכן 'זו על גב זו' צורת ההנחה הוי סימן. בכל אופן אומרת הגמרא (שם כה:), 'המוצא סלע בשוק ומצאו חבירו ואמר לו שלי היא חדשה היא נירונית היא (נירון קיסר כתוב עליה) של מלך פלוני היא לא אמר כלום. ולא עוד אלא אפילו שמו כתוב עליה לא אמר כלום משום שאין סימן למטבע דאמר דלמא אפוקי אפקה ומאינש אחרינא נפל' מבאר הנמוקי יוסף (י"ד:) 'ואפילו שמו כתוב עליה חיישינן שמא היו לו שנים או שלושה שהיה שמו כתוב עליהם והוציא האחת ואיבד האחרת ואותה שהוציא גם כן נאבדה מאותו אחד שבה לידו ומצאה זה והוא סבור כי שלו מצא ונתן סימניה'. מכל האמור למעות ושטרות כסף אין להם סימן והבעלים יודעים מייד ומתייאשין ולכן אם הם אינם מונחים שם בכוונה אלא הם שם בדרך נפילה אין חיוב להשיב שייאוש קני, ולא עוד אפילו כתוב עליהם שם אין חיוב להשיב שאפשר שהמאבד כתב על כמה שטרות את שמו וחלק מהשטרות העביר הלאה ונפל גם לו וגם לאותו אדם שהעביר לו את השטר ואף שאומר סימן שעל השטר מופיע את שמו אין חיוב להשיב לו ששמא אין זה השטר שהוא איבד. מוסיף הנימוקי יוסף בשם הראב"ד שאם יש סדק במטבע או לעניינינו קרע בשטר זה כן סימן ולכן כן צריך להחזיר. ( עיין שולחן ערוך חושן המשפט סימן רס"ב סעיפים י"א   י"ג) הרב אברהם זרביב
שאלה: מחבת ששמנו בה נקניק בעבודה: יש לנו בעבודה מחבת שאנחנו משתמשים בו לבישול פרווה לפני כחודש השתמשנו בו לבישול חלבי. היום אחרי חודש עשינו חביתה בלי לשים לב שמנו נקניק. האם האוכל טרף או שאפשר לאכול אותו? אשמח לדעת את ההלכה.
תשובה: מאחר ולא השתמשו ב-24 שעות האחרונות לבישול חלבי, החביתה עם הנקניק לא נאסרה. המחבת עצמה צריכה הכשרה ואין להשתמש בה.
שאלה: אזכרה ועליה לקבר: חמי נפטר בתאריך ט"ז ניסן תש"ע. אודה על קבלת הדרכה לגבי קיום אזכרה (כולל מתי?), קדיש ואשכבה, עליה לקבר (כולל מתי?) לפי מנהג יהדות תימן.
תשובה: קדיש (ביום הפטירה) אזכרה (סעודה ודברי תורה לזכות הנפטר) ואשכבה (בשבת שלפני או ביום הפטירה לפי המנהג) נוהגים בני תימן כרגיל. אולם לא עולים לקבר בחול המועד ולכן יש להקדים את העליה לקבר לפני חג הפסח. אם לא מתאפשר לפני החג אפשר לעלות לאחר החג. חג שמח ובשורות טובות
שאלה: נפש ונשמה לגוי: אמרו לי פעם שיש להם נפש ולא נשמה. אבל כנראה שיש להם נשמה אם יש להם עולם הבא. וחשבתי שהם בעולם הזה רק בשבילינו לתקן אותנו. למה יש להם עולם הבא בעצם? השאלה נשאלה בהמשך לשאלה "מה קורה לגויים אחרי המוות?"
תשובה: עולם הבא הוא עולם של נצח, כל מי שזכה ובעולם הזה פעל למען הנצח, אמונה בד' שמירה והגנה על התורה שניתנה מאת ד' ועל כן היא נצחית, או פעולות למען טובת ישראל או טובת האנושות וחינוכה לאמונה בד' והליכה בדרכיו יכול לזכות לנצח גם אם הוא גוי.
שאלה: שימוש ב-wifi של אחרים: קראתי את פסק הדין של הרב וסרטיל בנושא WIFI פסק דין זה מאוד חשוב לי אני צריך שתי הבהרות האם מותר לגלוש אם השידור מוצפן? מה זה קובץ כבד? 5 מגה בייט זה כבד? האם תוכלו בבקשה לעדכן את פסק הדין עם שתי ההבהרות האלה? - חיים השאלה נשאלה בהמשך לשאלה "גלישה באינטרנט WIFI"
תשובה: אם הבעלים הצפינו את אפשרות הגלישה ולא ניתן לגלוש דרכם ללא פיצוח קוד, הרי שגילו שאין רצונם שיגלשו דרכם ולכן אסור אפילו באופן מועט. במקרה שלא הצפינו, קשה להגדיר מהו הגבול בדיוק, והדבר תלוי גם בפס הרוחב שיש להם. במקרה שברור שהדבר לא גורם לעיכוב ולא מסתבר שהבעלים היו מקפידים (בצירוף העובדה שיש להם יכולת להצפין ולא עשו זאת) אפשר. בכל מקרה של ספק אין לגלוש דרכם.
שאלה: ספקות ולבטים: הרב, אני יוצאת עם בחור מזה כחודש 10 פגישות ב"ה והכול מאוד טוב ונחמד -ושם זה נגמר. האם לא צריך להרגיש משהו מעבר כדי לדעת שזה האדם שאיתו אחיה? ז"א איך יודעים שזה ר ולא סתם שני אנשים שנחמד להם יחד? ושאלה שניה-מה הרב חושב על לימוד תורה -כתורתו אומנותו,האם זה האידיאל?או תורה ועבודה?
תשובה: אין כללים בנושא זה, כל אחד בנוי בצורה אחרת. העיקרון הוא להגיע למצב שבו האדם אומר לעצמו עם האדם הזה אני עומד להיות שעות רבות. אני מרגישה שהוא מספיק בוטח בי ואני גם סומכת עליו שנוכל ביחד להיות אחד בשביל השני ושנינו בשביל המשפחה שנקים. לא חייבים להרגיש ניצוצות. לא צריכים לתת לדמיון להוביל אותנו לחיפוש דברים שאולי קיימים רק בעולם הדמיון שלך. בהחלט אין להרגיש הרגשה סתמית. צריך להרגיש הרגשה של מציאה של טוב שאני נפגשת איתו. לגבי השאלה השניה. בהחלט יש ערך עצום לכך שיהיו תלמידי חכמים שמסורים לתורה וזה עיקר משימתם. בין בכך שהם מסורים ללמוד תורה ולאחר מכן לפי מה שיזכם ה' גם ללמד. תורה עם דרך ארץ היא טובה לכל. אולם כמה להיות עסוק בדרך ארץ זה משתנה מאדם לאדם. יש שמספיק לו מעט דרך ארץ ויש שצריך להרבות בדרך ארץ.